У складу са чланом 114., 137. и 138. Закона о спорту („Сл.гласник РС“, 10/16) у даљем тексту закон, чланом 7. Одлуке о буџету општине Владичин Хан за 2023. годину („Службени гласник града Врања“ 28/22), члана 70. Статута општине Владичин Хан („Службени гласник Града Врања, број 4/19 и 28/22), Правилника о одобравању и финансирању програма којима се задовољавају потребе и интереси грађана у области спорта у општини Владичин Хан број 06-28/1/22-III од 07.04.2022. године, Правилника о измени и допуни Правилника о одобравању и финансирању програма којима се задовољавају потребе и интереси грађана у области спорта у општини Владичин Хан број 06-75/2/22-III од 09.09.2022. године, Друге измене Правилника о измени допуни Правилника о одобравању и финансирању програма којима се задовољавају потребе и интереси грађана у области спорта у општини Владичин Хан, број 06-30/18/23-III од 24.03.2023. године, члана 12. и 30. Одлуке о Општинском већу Општине Владичин Хан („Службени гласник Града Врања“, број 9/19), и члана 7. и 73. Пословника Општинског већа Општине Владичин Хан („Службени гласник Града Врања“, број 31/20), решења Министарства спорта број:66-00-00078/2023-01 од 14.02.2023. године, Општинско веће Општине Владичин Хан на седници одржаној дана 31.05.2023. године, расписује

**Ј А В Н И П О З И В**

**ЗА ФИНАНСИРАЊЕ ПОСЕБНИХ ПРОГРАМА У ОБЛАСТИ СПОРТА НА ТЕРИТОРИЈИ ОПШТИНЕ ВЛАДИЧИН ХАН ЗА 2023. ГОДИНУ**

**I**

**ПРЕДМЕТ ЈАВНОГ ПОЗИВА**

Предмет јавног позива представља одобравање **посебних** програма у 2023. години организацијама из области спорта са територије Општине Владичин Хан којима се задовољавају потребе и интереси из члана 137. закона – подносиоца пријаве.

Посебни програми из области спорта утвђени су Законом о спорту („Сл.гласник РС“, 10/16) и Правилником о одобравању и финансирању програма којима се задовољавају потребе и интереси грађана у области спорта у општини Владичин Хан број 06-28/1/22-III од 07.04.2022. године, Правилника о измени и допуни Правилника о одобравању и финансирању програма којима се задовољавају потребе и интереси грађана у области спорта у општини Владичин Хан број 06-75/2/22-III од 09.09.2022. године и Друге измене Правилника о измени допуни Правилника о одобравању и финансирању програма којима се задовољавају потребе и интереси грађана у области спорта у општини Владичин Хан, број 06-30/18/23-III од 24.03.2023. године и то следећим програмским активностима

1.обезбеђење услова и организовање спортских кампова за спортски развој талентованих спортиста и унапређење квалитета стручног рада са њима;

2.унапређење заштите здравља спортиста и обезбеђивање адекватног спортско-здравственог образовања спортиста, посебно младих, укључујући и антидопинг образовање;

3. спречавање негативних појава у спорту (допинг, насиље и недолично понашање, намештање спортских резултата и др.);

Укупна средства која су предмет расподеле организацијама у области спорта по овом јавном позиву износе 1.600.000,00. динара.

Дозвољава се подношење само једног предлога програма од стране једног носиоца програма.

**II**

**КРИТЕРИЈУМИ КОНКУРСА**

Програми којима се задовољавају потребе и интереси грађана у области спорта могу бити одобрени уколико испуњавају критеријуме у погледу предлагача програма, носиоца програма, садржине и квалитета програма и финасирања програма.

**III**

**УСЛОВИ јавног позива**

 Право учешћа на јавном позиву имају организације у области спорта које испуњавају следеће услове:

 **1. Општи услови:**

* да буде регистрован у складу са Законом;
* да буде уписан у националну евиденцију у складу са Законом;
* да искључиво или претежно послује на недобитној основи, ако Законом није друкчије одређено;
* да има седиште на територији општине Владичин Хан, ако Законом или правилником није другачије утврђено;
* да је директно одговоран за припрему и извођење програма;
* да је претходно обављао делатност најмање годину дана на територији општине Владичин Хан;
* да испуњава, у складу са Законом, прописане услове за обављање спортских активности и делатности;
* да има чланство и обезбеђен континуиран стручно-педагошки рад и стручни рад са млађим категоријама;
* да је са успехом реализовао одобрени програм, уколико је био носилац програма ранијих година;
* да располаже капацитетима за реализацију програма;
* да је у потпуности реализовао програм у претходној години и да је доставио завршни годишњи извештај;
* да је оправдао средства додељена у претходној години и да је извршио повраћај неутрошених средстава.

2. **критеријуми за одобравање проЈеката**

* Обезбеђен стручно-педагошки рад;
* Рад са млађим селекцијама и процена заступљености деце из општине Владичин Хан у реализацији предвиђеног плана и програма;
* Утицај програма на повећано бављење грађана спортом на територији општине Владичин Хан;
* Традиција у општини Владичин Хан.

**3, ПРИЈАВЕ СЕ НЕЋЕ РАЗМАТРАТИ УКОЛИКО је Носилац програма:**

* у поступку ликвидације, стечаја и под привременом забраном обављања делатности;
* има блокаду пословног рачуна, пореске дугове или дугове према организацијама социјалног осигурања и
* да је у последње две године правноснажном одлуком кажњен за прекршај или

привредни преступ у вези са његовом делатношћу.

**IV**

**Потребна документација:**

* Пропратно писмо,
* Попуњен и оверен јединствени образац пријаве на јавни позив (Апликациони формулар),
* Акт (дозвола, потврда и сл.) о упису у националну евиденцију за спорт
* Финансијски план посебног програма са образложењем,
* Копија важећег Статута,
* Решење о упису у регистар Агенције за привредне регистре,
* Копија решења о додели ПИБ и МБ,
* Копија уговора о отварању рачуна са банком,
* Копија годишњег извештаја и завршног рачуна за претходну годину,
* Доказ о датуму оснивања спортског удружења,
* Копија књиге чланова спортске организације,
* Оверену изјаву овлашћеног лица да ће се средства трошити наменски,

**V**

Носиоци програма своје програме по овом јавном позиву достављају на одговарјућим апликационим формуларима, који су саставни део овог јавног позива, објављеног на званичном сајту општине Владичин Хан и са кога се могу преузети сви непоходни формулари. Сви наводи из пријаве својих програма морају се доказати одговарајућим приложеним документима.

 Одобрени посебни програми реализоваће се најкасније до 30.11.2023. године.

Коначна одлука о одобреним програмима биће објављена на званичном сајту општине Владичин Хан.

**VI**

 **ПОДНОШЕЊЕ ЗАХТЕВА**

Предлог програма са документацијом се подноси у оригиналном папирном облику и електронском облику на ЦД или флеш меморији .

Пријаве на јавни позив са комплетном документацијом достављају се у затвореној коверти препорученом пошиљком или лично на адресу Општина Владичин Хан, Светосавска 1, Владичин Хан са назнаком за **СТРУЧНУ КОМИСИЈУ ЗА ОЦЕНУ ГОДИШЊИХ И ПОСЕБНИХ ПРОГРАМА** а преко писарнице (шалтер бр.1) у услужном центру Општинске управе општине Владичин Хан.

На коверти обавезно назначити пуно име и адресу пошиљаоца, навести за који конкурс се подноси пријава.

 Након разматрања **СТРУЧНА КОМИСИЈА ЗА ОЦЕНУ ГОДИШЊИХ И ПОСЕБНИХ ПРОГРАМА** подноси јединствени предлог програма Општинском већу општине Владичин Хан

По доношењу коначне одлуке о одобрењу средстава по овом конкурсу од стране Општинског већа закључиће се уговор са сваким носиоцем програма чији је програм одобрен.

**VII**

**РОК ПРИЈАВЉИВАЊА**

Пријаве се подносе у року од 8 дана од дана објављивања јавног позива на интернет страници општине Владичин Хан, односно до 08.06.2023.године .

 Непотпуне и неблаговремене пријаве неће се разматрати.

 Комплетна конкурсна документација се може преузети са званичнoг сајтa општине Владичин Хан.

 Све додатне информације се могу добити лично од Драгана Стевановића у канцеларији број 13 или на телефон општинске управе Владичин Хан 017/390-501 локал 212.

**ОПШТИНСКО ВЕЋЕ**

**ОПШТИНЕ ВЛАДИЧИН ХАН**

 **БРОЈ: 06-54/10/23-III**

  **П Р Е Д С Е Д Н И К,**

 **Горан Младеновић**